Hej Bolius

Som boligopvarmning af vores hus fra 1998 på 170m2 anvender vi i øjeblikket en brændeovn og oliefyr.Vi overvejer at udskifte oliefyret med et luft til vand anlæg.Kan man kombinere brændeovnen med et mindre luft til vand anlæg, eller vil det være fornuftigst at dimensionere luft til vand anlægget til alle 170 m2?

Med venlig hilsen

John F


Hvis vi udskifter oliefyr med luft til vand-varmepumpe, hvad gør vi så med brændeovnen?
Kære John F

Først og fremmest, så lyder det som en god ide at udskifte oliefyret med en varmepumpe (luft-til-vand).

Rigtig rådgivning fra den VVS-installatør, I kontakter, vil formentlig være at dimensionere anlægget til hele boligen. Hvis varmepumpen er underdimensioneret, vil den ikke kunne levere tilstrækkelig varme, og det vil påvirke hele huset. Derfor er det en dårlig ide.

Jeg vil anbefale, at I kun bruger brændeovnen til hyggeopvarmning.

Læs mere i vores artikel om luft til vand-varmepumper: [Luft til vand-varmepumpe](https://www.bolius.dk/luft-til-vand-varmepumpe-14931)

Læs desuden mere på Energistyrelsens hjemmeside, hvor I dels kan finde liste over de bedste varmepumper på markedet samt finde en egnet VE-installatør.

Held og lykke med udskiftningen.

